Lëtzebuerger Stadbrauerei

D'Lëtzebuerger Stadbrauerei (eege Schreifweis: „Letzebuerger Stad Brauerei“, gekierzt „LSB“) ass eng Mikrobrauerei a Clausen an der Stad Lëtzebuerg. Si braut d'Béiermark „Clausel“.

 Geschicht 
D'Brasserie Mousel, déi zënter 1825 a Clausen Béier gebraut huet, huet am Joer 2000 mat der Dikrecher Brauerei zur Brasserie de Luxembourg fusionéiert. Am selwechte Joer ass d'Produktioun vun der Béiermark „Mousel“ op Dikrech verluecht ginn an d'Brauerei a Clausen huet zougemaach. E puer Joer méi spéit huet de Serge Libens, Generaldirekter vun der Firma M Immobilier, déi d'Gebaier vun der fréierer Mouselsbrauerei verwalt, d'Lëtzebuerger Stadbrauerei lancéiert. Si huet 2007 mam Betrib an der fréierer Mouselsbrauerei a Clausen ugefaangenDe Mousel à Clausel: gescannten Zeitungsartikel op gambrinus.lu. De Braumeeschter war de Jakob Sehr aus der ÄifelIn Clausen steigt ein Phoenix aus der Asche: gescannten Artikel aus dem Tageblatt vum 12. Juli 2007 op gambrinus.lu (1)In Clausen steigt ein Phoenix aus der Asche: gescannten Artikel aus dem Tageblatt vum 12. Juli 2007 op gambrinus.lu (2)

D'Lëtzebuerger Stadbrauerei produzéiert de Béier „Clausel“. Deen Numm ass d'Kontraktioun vu „Clausen“ a „Mousel“.

 Distillerie Mansfeld 
Zënter 2013 gëtt et an de selwechte Raim, an deenen och de Béier gebraut gëtt, ënner dem Numm vun der Distillerie „Mansfeld“ och Wodka an Gin produzéiert. Am éischte Joer si 5.000 Fläschen op de Maart bruecht ginnland.lu: Vodka made in Lux(e) (17. Januar 2014).

 Kuckt och 
 Brauereien zu Lëtzebuerg

Kategorie:Brauereien zu Lëtzebuerg
Kategorie:Lëtzebuergesch Entreprisen
Kategorie:Clausen